[{"text_idx": "#000000", "text": "Kas teate, kui painavalt raske on kirjutada asjadest ebakronoloogilises ja\u0308rjekorras ehk ma pole jaksanud isegi su\u0308nnipa\u0308evast kirjutada, kui juba uuemad asjad peale tulevad... Aga teen su\u0308dame ko\u0303vaks ja kirjutan, sest vaja ju oma vaimustust ja va\u0308rsket emotsiooni jagada :D"}, {"text_idx": "#000001", "text": "Eelmisel suvel mo\u0303lgutasin mo\u0303tteid aktiivsusmonitori ostu u\u0308le, aga mo\u0303teteks need vaid ja\u0308idki. Polnud sellist summat va\u0308lja ka\u0308ia, ei teadnud o\u0303ieti, mida tahan, sportlik aktiivsus ja\u0308i pikapeale ka va\u0308iksemaks."}, {"text_idx": "#000002", "text": "Aga nu\u0308u\u0308d on sport ja\u0308lle teemaks, rohkem kui kunagi varem. Ja aktiivsusmonitori idee to\u0303usis ja\u0308lle pinnale. Ja\u0308i sinna jonnakalt paigale."}, {"text_idx": "#000003", "text": "No ja tulumaksutagastus tuli just ja su\u0308nnipa\u0308evaks sain veidi raha ja u\u0308leu\u0308ldse, juubel ikkagi \u2013 u\u0308heso\u0303naga tegin endale hilise su\u0308nnipa\u0308evakingituse:"}, {"text_idx": "#000004", "text": "Mul po\u0303hilisi kriteeriumeid oli kaks \u2013 GPS ja vo\u0303imalikult va\u0308ike. No ja siis muidugi ka hinna-kvaliteedi suhe. Kuna to\u0303sine sportlane pole, siis megapalju ei soovinud maksa, samas mingit suvalist saasta ka ei tahtnud, pidi ikka ta\u0308pne ja korralik olema :) Imeline internet on ta\u0308is vo\u0303rdlusi ja arvustusi, sealt ja\u0308i u\u0308sna kiirelt so\u0303elale ta\u0308pselt u\u0308ks isend \u2013 Garmin Vivosport. Hinnavaatluse lehelt vaatasin ko\u0303ige soodsama pakkuja va\u0308lja ja tellisin a\u0308ra."}, {"text_idx": "#000005", "text": "Kuna idee tuli u\u0308sna kuu lo\u0303pus, aga ma olen teatavasti kannatamatu ja kergete OCD kalduvustega statistikafriik, siis otsustasin, et 1. aprilliks peab see kell seadistatult mul ka\u0308e peal olema. Selle otsuseni jo\u0303udsin ma reede, 29. ma\u0308rtsi hommikul :D Pidin pisut reset.ee klienditeenindust veenma, sest nende ladu oli ku\u0308ll Eestis, aga kuskil mujal kui kontor (midagi sellist, vist), aga see mo\u0303jus ja nad sebisid mulle kella samal pa\u0308eval Smartposti, nii et oli laupa\u0308evaks kohal. Eeskujulik klienditeenindus! Ma olin neile ikka va\u0308ga-va\u0308ga ta\u0308nulik."}, {"text_idx": "#000006", "text": "Maksin koos postikuluga ca 112\u20ac."}, {"text_idx": "#000007", "text": "No ja NII A\u0308GE ON! :D Auso\u0303na, selline vidin on iga statistikafriigi unistus. Nii lahe on vaadata neid u\u0308levaateid ja kokkuvo\u0303tteid :D"}, {"text_idx": "#000008", "text": "Aga miks ma just nu\u0308u\u0308d kirjutan \u2013 ka\u0308isin ta\u0308na esimest korda sel aastal \u201cpa\u0308riselt\u201d jooksmas. Ma\u0308rtsi lo\u0303pus jooksime ku\u0308ll kaks korda jo\u0303usaali ja koju, aga see tegi kokku 4x1km ehk mitte eriti arvestatava distantsi."}, {"text_idx": "#000009", "text": "Ta\u0308nane eesma\u0308rk oli 5km. Sest noh, laupa\u0308eval on 3,2km sinilillejooks ja 21. aprillil 8,3km luitejooks, kuhu KEEGI sundis mind ennast kirja panema :D"}, {"text_idx": "#000011", "text": "Selles mo\u0303ttes ei miskit erilist, et ma eelmisel suvel jooksin ka 4km otsi, eks... AGA! Siis ma vaheldumisi jooksin ja ko\u0303ndisin... Ta\u0308na ma jooksin ko\u0303ik need 4,5km ja\u0308rjest, ilma ko\u0303ndimata! Ise ka imestan :D Esimene pikem jooks ja ma pa\u0308riselt suutsin ja\u0308rjest joosta? Jo\u0303usaal vist on pisut ikka vo\u0303hmale positiivselt mo\u0303junud. Ehkki jo\u0303usaalis ma ei jookse :D"}, {"text_idx": "#000012", "text": "Vaatasin Endomondost ja\u0308rele, eelmisel suvel jooksin 4km 27 minutiga. Nu\u0308u\u0308d 4,5km 25 minutiga :P Haa, ma arenen!"}, {"text_idx": "#000013", "text": "IGATAHES. Kuna ammu on magamise aeg, siis ma panen lo\u0303ppu lihtsalt mo\u0303ned screenshotid sellest hullutavast statistikast. Ma ku\u0308ll ei tea, kas see reaalselt kedagi huvitab, sest sportlased teavad juba nagunii ja keda ei huvita... Seda ei huvita :D Aga no a\u0308kki kedagigi :D Vo\u0303i siis lihtsalt endale ro\u0303o\u0303muks :D"}, {"text_idx": "#000014", "text": "Garmini a\u0308pi kohta kuskil arvustuses kirjutas, et see oli tu\u0308kk aega kohutav ja LO\u0303PUKS tehti uuendus, nii et on nu\u0308u\u0308d normaalsem. Mul puudub igasugune vo\u0303rdlusmoment, olgu siis nende enda eelmise versiooniga vo\u0303i teiste sarnastega, aga mina olen va\u0308ga rahul :)"}, {"text_idx": "#000015", "text": "...ehk lubatud ja\u0308rjepostitus eelmisel na\u0308dalal kirja pandud nutiajaloole."}, {"text_idx": "#000016", "text": "Millised olid siis to\u0303demused pa\u0308rast nelja kuud mittenutikat elu?"}, {"text_idx": "#000017", "text": "Asjad, millest ma tundsin puudust pea igapa\u0308evaselt, olid raputamisega konto ja\u0308a\u0308k, ilmateade ja kalender koos meeldetuletustega. Netipanka sisse logimine on tunduvalt tu\u0308u\u0308tum kui telefoni raputamine ja ilmateatele tahtsin tihti pilku peale heita siis, kui arvuti oli kinni (mu arvuti on aga praeguseks paras vanur ja mitte just u\u0308learu kiire, nii et selle avamine ainult ilmateate vaatamiseks... u\u0308tleme nii, et pole lihtsalt vaeva va\u0308a\u0308rt). Kalender on ha\u0308davajalik, et ko\u0303ik vajalikud asjad meeles seisaks ja o\u0303igeaegselt tehtud saaks."}, {"text_idx": "#000018", "text": "Asjad, millest tundsin puudust aeg-ajalt, olid GPS ja fotokas. Viimase puhul peale niisama pildistamise ka soov kellelegi lihtsa vaevaga mo\u0303nd fotot saata \u2013 selle asemel, et chati aknas u\u0308ks klo\u0303ps teha, pidin ma fotokaga pildistama, selle kaabliga arvuti taha u\u0308hendama (sest mu ma\u0308lukaardilugeja lo\u0303petas mo\u0303ni kuu tagasi to\u0308o\u0308tamise), pildi arvutisse to\u0303mbama ja siis chatti panema.... A\u0308a\u0308rmiselt tu\u0308u\u0308tu."}, {"text_idx": "#000019", "text": "Mis puutub igasugustesse ma\u0308rguannetesse meilide, chati ja FB kohta, siis nendega on nii ja naa. Vahel tundsin nendest puudust, vahel nende puudumise pa\u0308rast kergendust. Elu oli rahulikum, kui telefon pidevalt ei piiksunud, samas aga oleks vahel olnud VAJA operatiivselt ka\u0308ttesaadav olla."}, {"text_idx": "#000020", "text": "Lo\u0303ppkokkuvo\u0303ttes to\u0303desin, et soovin siiski ko\u0303igi u\u0308lalmainitud mugavuste to\u0303ttu ja\u0308tkata nutikat elu, ku\u0308ll aga tahaksin tulevikus interneti mobiilis aeg-ajalt va\u0308lja lu\u0308litada \u2013 kindlasti na\u0308iteks magamise ajaks, samuti ko\u0303igil muudel puhkudel, kui on tunne, et tahaks interneedusest pigem eemal olla. Ja po\u0303himo\u0303tteliselt vo\u0303iks nett olla va\u0308lja lu\u0308litatud ka kogu aja, mil ma olen nagunii arvuti taga, et ma\u0308rguanded ei tuleks topelt."}, {"text_idx": "#000021", "text": "Iseasi muidugi, kuidas see neti va\u0308lja lu\u0308litamine reaalses elus olema saab... Kas mul on meeles, kas mul on viitsimist? Tahaks loota, et on. Et oskan seekord kasutada a\u0308ra nutika mugavusi, samas vajadusel ka internetist kaugemal olla. Segamatu magamise lahenduseks oleks na\u0308iteks ka a\u0308ratuskella kasutamine ja mobiili magamistuppa mitte toomine :D"}, {"text_idx": "#000022", "text": "Niisiis olen olnud taas ideaalse telefoni otsinguil. Parameetrid, millest seekord la\u0308htusin, olid:"}, {"text_idx": "#000023", "text": "hea ja kiire fotokas, mis teeb normaalseid pilte ka kehvades valgustingimustes"}, {"text_idx": "#000024", "text": "Ko\u0303igi muude parameetritega oli soodsa hinnaga telefoni leida ka\u0308kitegu, aga fotokaga oli keerulisem. Hea valgusega teevad ko\u0303ik nutikad normaalseid pilte, aga so\u0303nakombinatsioon \u201ckehvad valgustingimused\u201d sai alati takistuseks. Po\u0303himo\u0303tteliselt ka\u0308is mul telefoni valimine nii, et sisestasin e-poodi ko\u0303ik muud tingimused, sorteerisin tulemused hinna ja\u0308rgi ning googeldasin ja\u0308rjest pakutavate variantide kaamerate arvustusi. Kui hinnad kippusid juba \u20ac400 kanti ning kaamerad arvustuste po\u0303hjal ikka kehvad tundusid, panin lehe lihtsalt kinni ja torisesin. Nii juhtus see lugematu arv kordi :D"}, {"text_idx": "#000025", "text": "Lo\u0303puks o\u0303nnestus mul aga leida telefon, mille kaamera arvustus mind rahuldas ning millele sain hinnapakkumise, mis oli mulle vastuvo\u0303etav. Telefoni va\u0308lja valimise hetkel oli hind \u20ac249, selleks ajaks, kui ostmiseni jo\u0303udsin, paraku juba \u20ac30 vo\u0303rra kallim \u2013 aga ega ma siis enam u\u0308mber ei mo\u0303elnud :D Kaasneb ku\u0308ll kohustuslik kaheaastane ja\u0308relmaks, aga va\u0308hemalt on see intressita, nii et olgu siis peale. Ko\u0303ned + neti sain sinna ko\u0303rvale ka ta\u0308iesti talutava hinnaga. Ega ma va\u0308lja osta poleks nagunii saanud, ideaalis oleks ku\u0308ll eelistanud ja\u0308relmaksu teha 24 asemel 10 kuu peale... Aga mis seal ikka, suurt vahet pole."}, {"text_idx": "#000026", "text": "Niisiis la\u0308ks 2,5 aastat, et jo\u0303uda esimestest mo\u0303tetest nutika omamiseni, sealt edasi veel 2,5 aastat, et endale \u201cpa\u0308ris oma\u201d nutikas va\u0308lja valida \u2013 selleks osutus Sony Xperia Z5."}, {"text_idx": "#000027", "text": "Lugesin rohkelt erinevaid arvustusi, mis ko\u0303ik to\u0303id selle telefoni puhul va\u0308lja u\u0308sna samad head ja vead. Viimastest siis minu jaoks olulised peamiselt see, et aktiivse kasutuse peale la\u0308heb telefon kuumaks ning keskpa\u0308rane aku. Kuna ma aga telefoni enamasti va\u0308ga aktiivselt ei kasuta ning nutikate akud on nagunii mitte just eriti vastupidavad, siis see ko\u0303ik mind ei heidutanud. Kiiduva\u0308a\u0308rt omadusi toodi selle telefoni juures tunduvalt enam va\u0308lja :)"}, {"text_idx": "#000028", "text": "No ja fotokas \u2013 selle kohta o\u0308eldi ku\u0308ll ka, et pole ideaalne, aga olevat siiski kiire ja va\u0308ga hea. Ja tegevat arvestatavaid pilte ka ha\u0308maras. Sellest mulle ta\u0308iesti piisas."}, {"text_idx": "#000029", "text": "Kuna mulle meeldivad kandilisemad telefonid, siis Sony on mulle va\u0308limuselt va\u0308ga su\u0308mpaatne. Vee- ja tolmukindlus polnud mulle enam isegi oluline, tuli lihtsalt \u201ckauba peale\u201d. Ja mille pa\u0308rast ma eriti elevil olen \u2013 sellel telefonil on power-nupu sees so\u0303rmeja\u0308ljelugeja, mis to\u0308o\u0308tavat arvustuste po\u0303hjal suurepa\u0308raselt. See omakorda ta\u0308hendab, et telefon on ta\u0308iesti turvaliselt lukus ning selle avamine on imelihtne \u2013 piisab vaid nupule vajutamisest. Ainult MINU vajutamisest. Udupeen."}, {"text_idx": "#000030", "text": "Kirsina tordil googeldasin va\u0308lja ta\u0308iesti ebaolulise info, et see oli viimases Bondi-filmis \u201cSpectre\u201d Bondi telefon. Mul on Bondi telefon :D Juhhei!"}, {"text_idx": "#000031", "text": "Haha, ja ma lihtsalt pean siia kopeerima selle artikli viimased laused:"}, {"text_idx": "#000032", "text": "Slightly more Pierce Brosnan than Daniel Craig, the Sony Xperia Z5 is a solid phone that never quite blows us away. That is until you get to its camera. A feature good enough to recommend the phone on outright, this stunning shooter is let down by the phone\u2019s wider overheating and UI problems."}, {"text_idx": "#000033", "text": "Is this a phone worthy of 007 himself? Despite its stunning camera and innovative fingerprint scanner, probably not. Will it please the average consumer? Absolutely. Especially if you tend to have cold hands."}, {"text_idx": "#000034", "text": "Brosnan, nagu te teate, on mu lemmik-Bond :P Ja ku\u0308lmad ka\u0308ed on mul ka. Ko\u0303ik klapib! :D"}, {"text_idx": "#000035", "text": "Kui olen telefoni juba mo\u0303nda aega kasutanud, muljetan kindlasti pikemalt. Praegu olen lihtsalt elevil nagu va\u0308ike laps jo\u0303ululaupa\u0308eval ning tutvun oma uue so\u0303braga. Kuna novembrist saadik on mu asendustelefon olnud see, siis jah... Vahe on pa\u0308ris suur :P 3,5 vs 5,2 tolli, 320\u00d7480 vs 1920\u00d71080 resolutsioon... Ja nii edasi :D"}, {"text_idx": "#000036", "text": "Esimest korda tekkis mul mo\u0303te hakata nutikaks pisut u\u0308le viie aasta tagasi. Nii naljakas on lugeda oma toonaseid mo\u0303tteid ja muresid, mis kajastuvad selles ja selles postituses. Siis olid reaalselt valikus qwerty klaveriga nutikad ja a\u0308ge va\u0308limus tundus nii oluline. Samuti uurisin, kas GPS ikka on ko\u0303igil ja kas erinevate telefonide fotokate kvaliteedil on vahet."}, {"text_idx": "#000037", "text": "Praeguseks tundub idee qwerty klaverist midagi va\u0308ga kummalist, ilma kaanteta nutika kasutamine ei tuleks pa\u0308hegi, mis teeb telefoni va\u0308rvi ta\u0308iesti ebaoluliseks, Google Maps on nutika nii iseenesestmo\u0303istetav osa, et selle olemasolule isegi ei mo\u0303tle ja odavama otsa nutikate fotokate ebarahuldava kvaliteedi to\u0303ttu ma endale aastaid telefoni valida ei suutnudki."}, {"text_idx": "#000038", "text": "Kuu aega hiljem olin telefoni va\u0308lja valinud \u2013 Digi testivo\u0303itja LG P500. Praegu selle parameetreid vaadates itsitan pihku. Saan aru, et viis aastat on tehnikamaailmas tohutu aeg, aga ikkagi :D Igal juhul ja\u0308i see toona lo\u0303puks ostmata, kuna tahtsin kindlat va\u0308rvi punast, aga hind ja tingimused ei sobinud."}, {"text_idx": "#000039", "text": "Kasutasin nuppudega Nokiat ro\u0303o\u0303msalt edasi, kuni sama aasta lo\u0303pus ja\u0308lle nutikaihalus peale tuli. Raha polnud toona u\u0308ldse, mis reaalse ostuvo\u0303imaluse va\u0308listas, see aga ei takistanud mul no\u0308 window shoppingut ehk lihtsalt telefoni valimist. Toona tundus va\u0308ikeste laste to\u0303ttu u\u0308lioluline tolmu- ja niiskuskindlus, samuti sai paika pandud parameeter fotoka valimiseks, millest olen la\u0308htunud siiani \u2013 et teeks ha\u0308id pilte ka ha\u0308maras."}, {"text_idx": "#000040", "text": "Aasta la\u0308ks ja\u0308lle rahulikult nuputelefoniga mo\u0308o\u0308da, kuni 2013 su\u0308gisel tekkis ja\u0308rjekordne kihk nutika ja\u0308rele. Niiskus- ja tolmukindus oli endiselt teemaks, toona eelistasin pigem va\u0308iksemat ekraani, seega ja\u0308i so\u0303elale Sony Xperia ZR. Kaalusin ostu pa\u0308ris reaalselt, aga pa\u0308ev hiljem otsustasin siiski, et \u20ac500 on nutika eest liiga ro\u0308o\u0308gatu hind ning loobusin ostumo\u0303ttest."}, {"text_idx": "#000041", "text": "2014 juunis veetsin taas aega arvustusi lugedes ja ideaalset telefoni otsides. Kuna see on hiigelpikk postitus mitmel teemal, siis kopeerin siia teemasse puutuva lo\u0303igu:"}, {"text_idx": "#000042", "text": "Va\u0308lja valida ei suutnud ikka midagi (ehkki oleks ja\u0308rjest rohkem vaja), sest sellist telefoni, nagu mina tahan, lihtsalt pole: 4,3-tollise ekraaniga, VA\u0308GA hea kaameraga ja muidu kiiret Androidi, lisaboonuseks oleks vee- ja tolmukindlus. Sony Xperia Z1 Compacti promotakse hullu moodi ja tundub muidu igati ideaalne, aga kaamera olevat kehvades valgustingimustes u\u0308sna halb. Ideaalse telefoni eest ma vo\u0303iks rohkem maksta, aga sellisel juhul ku\u0308ll mitte. Teine variant oli Sony Xperia V, mis on vanem mudel ning hind on praeguseks mo\u0303nusasti kukkunud \u2013 seda kaalusin, kuna tundus, et on ka praegu ta\u0308itsa arvestataval tasemel, kaamera muidugi oleks suht sama, aga noh, selle hinna eest ning esimeseks nutikaks ehk tuleks ko\u0303ne alla. Ega ma siiski pole kindel, kas asi on seda va\u0308a\u0308rt vo\u0303i kui kiiresti see telefon tehnilises mo\u0303ttes aeguks \u2013 kui ma ostan, siis tahaks ju pikaks ajaks... U\u0308leja\u0308a\u0308nud miniversioonid on mu teada kehvema sisuga, peale Sony kellelgi vee- ja tolmukindlust nagunii pole, nii et neid ma pikemalt ei uurinud. Ja 5-tollised on nii kuradi suured..."}, {"text_idx": "#000043", "text": "Vaid loetud pa\u0308evad hiljem \u2013 kaks ja pool aastat pa\u0308rast esimesi nutikateemalisi mo\u0303tteid \u2013 andsin pidulikult teada, et hakkasin lo\u0303puks nutikaks ehk sain \u20ac150 eest o\u0303ekese kasutatud Samsung Galaxy SIII omanikuks. To\u0303si, Samsungid on mu meelest siiani koledad ja u\u0308mmargused, aga toona oli see suurepa\u0308rane vo\u0303imalus nutimaailmaga korralikult tuttavaks saada."}, {"text_idx": "#000044", "text": "Neli kuud hiljem sain ta\u0308nu soodsale pakkumisele ka mobiilse interneti \u2013 mis, olgem ausad, on ikkagi nutika kasutusmugavuse va\u0308ga oluline osa, nagu ma kuu aega hiljem oma viiekuist nutikakogemust kokku vo\u0303ttes ka to\u0303desin."}, {"text_idx": "#000045", "text": "Ka siis, novembris 2014, pidasin ma viietollist ekraani liiga suureks. Ilmselt aja jooksul siiski harjusin, ega ta\u0308pselt ei ma\u0308letagi... Kindel on aga see, et kui ma veebruaris 2016 Samsungi puruks pillasin ning vo\u0303tsin seeja\u0308rel ajutiselt kasutusele kolleegilt saadud 4,3-tollise ekraaniga LG, tunnetasin igal juhul va\u0308ga teravalt, KUI kehv on nii va\u0308ikese ekraani peal tru\u0308kkida. Sel ajal kinnistus minus lo\u0303plikult veendumus, et alla 4,7-tolline ekraan on minu jaoks tulevikus va\u0308listatud."}, {"text_idx": "#000046", "text": "Ligi viis kuud sain selle telefoniga siiski asjad aetud, kuni see juuni lo\u0303pus tuksi la\u0308ks. Samal ajal oli just puhkus algamas, nii et vo\u0303tsin seda kui ma\u0308rki, tegin la\u0308bi ehtsa nutivo\u0303o\u0303rutuse, elasin terve juuli ilma nutikata, parandasin augusti alguses Samsungi a\u0308ra ja ro\u0303o\u0303mustasin siiralt, et saan ja\u0308lle normaalse suurusega ekraani kasutada."}, {"text_idx": "#000047", "text": "Seda ro\u0303o\u0303mu ei jagunud aga kuigi kauaks. Hiinast tellitud kaaned polnud veel kohale jo\u0303udnud, seega oli telefon \u201cpaljas\u201d ning ko\u0303igest na\u0308dal-paar peale parandamist pillasin selle kivipo\u0303randale \u2013 ekraanile tuli ku\u0308ll vaid u\u0308ks mo\u0303ra, mis ei seganud kasutamist, aga irooniline oli see siiski. Seeja\u0308rel tekkisid aina su\u0308venevad probleemid telefoni laadimisega, kuni see novembri alguses lo\u0303plikult otsad andis ning parandamisel ma mo\u0303tet ei na\u0308inud. Pa\u0308ev hiljem sain mobiiliarve, millelt avastasin, et ka soodne mobiilse interneti pakkumine on la\u0308bi saanud, seega vo\u0303tsin seda kui ma\u0308rki aeg maha vo\u0303tta."}, {"text_idx": "#000048", "text": "Viimased neli kuud on mo\u0308o\u0308dunud mittenutikalt ning see on olnud parasjagu pikk aeg, et so\u0303ltuvustest u\u0308le saada ning adekvaatsemalt hinnata, mis vajadused mul siis ikkagi ta\u0308pselt on."}, {"text_idx": "#000049", "text": "Sellest aga pikemalt ja\u0308rjepostituses, mille kirjutan ja\u0308rgmisel na\u0308dalal."}, {"text_idx": "#000050", "text": "Kuidas ma kahe euroga telefoni a\u0308ra parandasin"}, {"text_idx": "#000051", "text": "Ma\u0308letatavasti pillasin oma telefoni pool aastat tagasi nii o\u0303nnetult maha, et klaas oli ta\u0308iesti puru. Kasutasin telefoni na\u0308dalakese katkise klaasiga, siis vo\u0303tsin asendustelefoniks kolleegi vana LG, mis kuidagimoodi pa\u0308des, aga oli oma 4,3-tollise ekraani ja mitte just ko\u0303ige kaasaegsema sisu to\u0303ttu siiski vo\u0303rdlemisi ebamugav... Kui ka see enne jaani to\u0308o\u0308tamast lakkas, vo\u0303tsin ja\u0308rgmiseks asenduseks veel vanema Samsungi, mis nime poolest ku\u0308ll nutikas, aga mina selles netti normaalselt to\u0308o\u0308le ei saanudki, seega viimased poolteist kuud on mul olnud telefon vaid helistamiseks."}, {"text_idx": "#000052", "text": "Nutivo\u0303o\u0303rutuse elasin u\u0308le, harjusin enam-va\u0308hem a\u0308ra, aga... Midagi oli nagu ikka puudu. Ma\u0308ngisin pikalt uue telefoni mo\u0303ttega, otsustasin aga lo\u0303puks (nagu mul noil puhkudel enamasti juhtub), et selle summa kulutamine ei ole hetkel kuidagiviisi o\u0303igustatud. Seega tellisin Hiinast ekraaniparanduskomplekti ja ja\u0308in ootele."}, {"text_idx": "#000053", "text": "Kuu aega hiljem jo\u0303udiski komplekt kohale. Oli ku\u0308ll hirmus iha katkine telefon u\u0308hes uue klaasiga mo\u0303nele meesterahvale pihku torgata ja ma\u0308ngida Naist, aga otsustasin, et ka\u0308igu ko\u0303ik mehed sinnasamusesse ja teen selle triki ise a\u0308ra."}, {"text_idx": "#000054", "text": "Laenasin kolleegilt fo\u0308o\u0308ni, vaatasin a\u0308ra video, to\u0303desin, et polekski pidanud tellima klaasi koos to\u0308o\u0308riistakomplektiga (maksin \u20ac2.21), vaid oleks piisanud klaasist endast (oleks saanud \u20ac0.90 eest)."}, {"text_idx": "#000055", "text": "Kuna laenatud fo\u0308o\u0308ni ei tahtnud pikalt enda ka\u0308es hoida, siis ei ja\u0308a\u0308nudki muud u\u0308le, kui eile o\u0303htul klaasi eemaldamine ette vo\u0303tta. U\u0308tleme nii, et vo\u0303ttis ikka tunni vo\u0303i kaks... See klaas oli lihtsalt nii kuradi puru, et tuli a\u0308ra pisikeste tu\u0308kkidena. Ja LCD seal all oli ka mo\u0303nest kohast veidi kriimuline."}, {"text_idx": "#000056", "text": "Kuna meil oli eile lastevaba o\u0303htu, ei tahtnud rohkem aega kulutada, seega ja\u0308i parandus pooleli. Ta\u0308na tulin to\u0308o\u0308lt koju ja lo\u0303petasin asja a\u0308ra. U\u0308tleme nii, et ko\u0303ige keerulisem oli lo\u0303igata kahepoolsest teibist imepeenikesi ribasid \u2013 mul oli teip rullis, seega pidi ko\u0303igepealt sealt sobiva jupi lo\u0303ikama ja siis u\u0308helt poolt kleepuvast teibitu\u0308kist imepeenikese kleepuva riba lo\u0303ikama, ilma et see kuradima kleepekas taguse ku\u0308ljest a\u0308ra tuleks... U\u0308tleme nii, et tuli pa\u0308ris palju kordi :D Aga lo\u0303puks sain hakkama. Ja panin klaasi ku\u0308lge ja lu\u0308litasin telefoni sisse ja ko\u0303ik to\u0308o\u0308tas :D"}, {"text_idx": "#000057", "text": "Kujutage nu\u0308u\u0308d ette mu vaimustust... Internet mobiilis! 4,8-tolline ekraan, mille peal tru\u0308kkides ei vajutagi kogu aeg kogemata vale ta\u0308hte. Imeline :D Nii va\u0308he on o\u0303nneks vaja."}, {"text_idx": "#000058", "text": "Nu\u0308u\u0308d tuleb Hiinast ja\u0308rgmised tellimused teha. Uut u\u0308mbrist on vaja (saatuslikuks saigi ju see, et vanas u\u0308mbrises oli pikk pragu ja telefon kukkus sealt lihtsalt va\u0308lja, ta\u0308ie hooga asfaldile) ja tellin seekord kaitseklaasi ka, o\u0303igemini ilmselt kindluse mo\u0303ttes kohe mitu \u2013 et KUI telefon peaks kukkuma, la\u0308heks katki see, mitte telefoni enda ekraan. Kas teie teadsite, et sihukesed jubinad on olemas? Mina na\u0308iteks ei teadnud... Ka\u0308isin millalgi mobiilipoes kotte vaatamas, seal mu\u0308u\u0308ja tutvustas mulle. Poes maksis see muidugi ca \u20ac14 ja oli universaalne, aga Hiinast saab ta\u0308pselt minu telefonile tehtud klaasi \u20ac0.67 eest :D"}, {"text_idx": "#000059", "text": "Pean lihtsalt hoidma oma telefoni ja\u0308rgmised kuu aega nagu kukununnut, kuniks kaitsevahendid kohale jo\u0303uavad."}, {"text_idx": "#000060", "text": "Igal juhul \u2013 kinnitan, et klaasivahetus on ta\u0308iesti tehtav. Abikaasa so\u0303ber ku\u0308ll pahandas minuga, et sellist pornot ei peaks tegema, uue LCD-ga esiklaasi (mis maksab esinduses koos paigaldusega \u20ac75 vms) saab Hiinast ca \u20ac20 eest ja paigaldamiseks piisab taaskord Youtube\u2019i videost... Aga ma tahtsin ko\u0303igepealt proovida, kas saab odavama variandiga hakkama. Sai!"}, {"text_idx": "#000061", "text": "(Klaas sai punase asemel must, sest too hetk oli punane klaas u\u0308hes to\u0308o\u0308riistadega tunduvalt kallim ja mulle see punane nagunii suuremat ei meeldinud. Nu\u0308u\u0308d on telefon siis eest must, nupp ja tagumine ku\u0308lg aga punased :D)"}, {"text_idx": "#000062", "text": "Kuna mu telefon la\u0308ks katki umbes-ta\u0308pselt enne puhkuse algust, siis mo\u0303tlesin, et ehk on see ma\u0308rk... Ma\u0308rk sellest, et ma peaks va\u0308hem asjadega \u201ckursis olema\u201d ja rohkem elama."}, {"text_idx": "#000063", "text": "Aga teate, kuradi raske on :) Vo\u0303iks o\u0308elda, et puhtakujuline FOMO. Ehk siis fear of missing out."}, {"text_idx": "#000064", "text": "Mind u\u0308ldse ei huvita see, mis toimub FB-s u\u0308leu\u0308ldiselt. Uudisvoogu olen pikalt la\u0308bi kerinud pigem kord-paar pa\u0308evas, igavushetkedel."}, {"text_idx": "#000065", "text": "Aga varem andis mu telefon ma\u0308rku uutest meilidest ja FB chattidest, samuti FB muudest ma\u0308rguannetest (mida on, to\u0303si, pigem va\u0308he, sest ma ei pane eriti pilte u\u0308les ega kirjuta ega kommenteeri, samuti olen ko\u0303ikvo\u0303imalikud gruppide ja ma\u0308ngude ma\u0308rguanded kinni keeranud ning ja\u0308tnud alles vaid need, mis to\u0303esti olulised)."}, {"text_idx": "#000066", "text": "Ja just sellega on nii kuradima raske harjuda, et ma ei saagi lugeda meile KOHE, kui need tulevad ega ra\u0308a\u0308kida inimestega KOHE, kui nad vestlust alustavad."}, {"text_idx": "#000067", "text": "Ja samas \u2013 miks PEAKS saama? Mis juhtub, kui ma neid asju kohe ei na\u0308e? ERITI puhkuse ajal? Mitte midagi ei juhtu. Absoluutselt mitte midagi."}, {"text_idx": "#000068", "text": "Aga just see tunne, et KUI midagi on, siis ma saan sellest kohe teada... See oli nii rahustav. Tegelikult ei olegi neid meile ega vestluseid u\u0308ldse palju ja ma hoiaks puhkuse ajal meelsasti arvutit pigem kinni... Kuna aga elu enam telefoni ei jookse, siis on FOMO. Ja lo\u0303ppkokkuvo\u0303ttes olen puhkuse ajal kasutanud arvutit seni pigem rohkem kui varem."}, {"text_idx": "#000069", "text": "O\u0303nneks vo\u0303i kahjuks pole hetkel finantsi uue nutika jaoks, nii et eks ma katsun siis ennast edasi vo\u0303o\u0303rutada."}, {"text_idx": "#000071", "text": "Ma ei ma\u0308letagi, millal ma viimati Tallinnas olin. Juulis kaks korda, seda tean... Ja minu meelest hiljem polegi ka\u0308inud. Augustis oli kutse u\u0308hele u\u0308ritusele, kuhu ei jo\u0303udnud, mo\u0303tlesime selle asemel septembris ku\u0308lla minna, aga siis vist oli rahaline seis pikalt kehv ja ei tahtnud reisile kulutada... Nii see aeg lendas."}, {"text_idx": "#000072", "text": "Nu\u0308u\u0308dne plaan tuli ka u\u0308snagi ootamatult \u2013 to\u0308o\u0308l oli stressirohke na\u0308dal ning tundus, et asjad saaks selgemaks, kui oleks vo\u0303imalus na\u0308ost na\u0308kku suhelda ja mo\u0303ned asjad a\u0308ra klaarida. Sestap siis otsustasingi, et tuleb minna."}, {"text_idx": "#000073", "text": "To\u0308o\u0308asjad, tundub, said korda. O\u0303htul ka\u0308isin Liisiga lapsi hoidmas ja sain ta\u0308nu sellele u\u0308le pika aja suhelda uute inimestega, mis oli mo\u0303nus. O\u0308o\u0308sel olin ka Liisi pool. Laupa\u0308eval tegime Pipsiga tiiru U\u0308lemistes. Ja siis so\u0303itsingi tagasi."}, {"text_idx": "#000074", "text": "Ha\u0308sti tore reis oli, hea oli vahelduseks teha midagi tavapa\u0308rasest erinevat ja suhelda inimestega, kellega tavaliselt ei suhtle."}, {"text_idx": "#000075", "text": "Muuhulgas pillasin puruks oma telefoni ekraani (plastikust jullas, mis telefoni kaante vahel hoiab, oli ammu mo\u0303ra sees \u2013 enda viga, et uusi kaasi ei ostnud) ja pidin vaatama, kuidas mu nina eest osteti a\u0308ra saapad, mille pa\u0308rast ma olin lasknud ennast spetsiaalselt teise keskusesse so\u0303idutada (sest U\u0308lemistes minu suurust polnud). Oh, well. Ju siis pidi nii minema."}, {"text_idx": "#000076", "text": "Lisaks lasin ma ennast Change\u2019i pesupoe mu\u0308u\u0308jal a\u0308ra veenda, et A75 on see suurus, mis ma ostma peaks, suuremat ta ei soovitanud. Kuna eest istus va\u0308ga ha\u0308sti, siis ma alistusin, ehkki mulle tundub ku\u0308ll, et on liiga u\u0308mber. Pips va\u0308idab, et Change\u2019is ongi teised numbrid, aga no kui on ikka EUR75, siis... Tundub sama :D Aga noh, a\u0308kki venib. Va\u0308hemalt seljas on ilus."}, {"text_idx": "#000077", "text": "SportsDirectist ostetud retuusidele unustati turvaelement ku\u0308lge. Piiksuma hakkas see umbes kolmandas poes, kuhu ma pa\u0308rast seda sisse jalutasin. No to\u0303epoolest."}, {"text_idx": "#000078", "text": "O\u0303htul ka\u0308isime veel Abikaasa o\u0303e su\u0308nnipa\u0308eval, kus ma aga nii va\u0308sinud olin, et pikka pidu polnud."}, {"text_idx": "#000079", "text": "Ta\u0308na olid Abikaasal vanemad abiks, et saaks a\u0308ra tehtud puud, mis meile ilma ette hoiatamata neljapa\u0308eval olid o\u0303uele valatud. Tellitud olid need ku\u0308ll, aga esimesena pidid tulema need, mida pole vaja saagida ja ette helistama pidid ka... Ja siis selline u\u0308llatus. Abikaasa ma\u0308ssas eile terve pa\u0308eva ja ta\u0308na toimetasid nad ko\u0303ik o\u0303ues, mina olin ainus su\u0308u\u0308dimatu, kes tuppa ja\u0308i. U\u0308ritasin terve pa\u0308eva koristada, aga kuna tuju pole, siis on tunne, et midagi ei saanud tehtud ja ko\u0303ik on ikka sama sassis (ehkki tegelikult tegin ku\u0308ll igasugu asju... lihtsalt tuju on selline)."}, {"text_idx": "#000080", "text": "Nu\u0308u\u0308d ongi juba o\u0303htu ka\u0308es ja tuju pole endiselt. Aru ma ei saa, miks ma nii tujutu olen, kui reis oli nii teretulnud vaheldus ja to\u0308o\u0308asjad peaks ka korras olema. Mispa\u0308rast ma siin mossitan, saaks ainult aru..."}, {"text_idx": "#000081", "text": "Tavaolukorras ma lihtsalt ootaks, et la\u0308heks u\u0308le, aga ma olen niigi kodus ko\u0303ik asjad ta\u0308nu to\u0308o\u0308stressile nii ka\u0308est lasknud, et kuidagi ei o\u0303nnestu seda molutamise vajalikkust endale maha mu\u0308u\u0308a. Mh."}, {"text_idx": "#000083", "text": "Ha\u0308mming. Aga jumala eest, ma olin valmistunud kahekuuseks ooteajaks, seega puhas ro\u0303o\u0303m, et uue aku juba enne jo\u0303ulupuhkust ka\u0308tte sain. Mugavam elu :) Vana aku pidas alla poole tunni ja sai tu\u0308hjaks ilma igasuguse hoiatuseta, samuti oli u\u0308ks kinnitustest katki, nii et see logises all."}, {"text_idx": "#000084", "text": "La\u0308pakas ra\u0308a\u0308gib mulle viimased na\u0308dalad: consider replacing your battery. Mo\u0303tlesin siis, et vo\u0303taks hu\u0308va no\u0303u kuulda."}, {"text_idx": "#000085", "text": "Tru\u0308kkisin ko\u0303igepealt eBay, seeja\u0308rel hindu kalliks po\u0303lates AliExpressi otsingusse \u201cDell Vostro 3350 battery 4400mAh\u201d \u2013 valisin odavaima ja tellisin paari klikiga a\u0308ra. \u20ac18.79 ja ilmselt millalgi jaanuaris saabub."}, {"text_idx": "#000086", "text": "Idee teostus kiirelt ja valutult. Ooteaeg on muidugi pikk, aga ega mul pole kiiret \u2013 praegune veel ikka peab ka veidi."}, {"text_idx": "#000087", "text": "Kui keegi otsib uut nutikat..."}, {"text_idx": "#000088", "text": "Lisaks minevikuma\u0308lestustele leian vahel FB-st lihtsalt va\u0308ga huvitavat infot. Kopeerin siia ka lingi jagaja kommentaari, sest minu puhul on seis ta\u0308pselt sama:"}, {"text_idx": "#000089", "text": "Kui kunagi peaks otsad andma mu Samsung, mis on toodetud kohutavate to\u0308o\u0308tingimustega tehases, kus olematu palgaga inimesed seda komponeerivad osalt detailidest, mille koostises on mineraalid, mida kaevandavad lapsorjad ning mille ostmisega rahastatakse so\u0303jardeid Kongos, on mu ja\u0308rgmine valik see."}, {"text_idx": "#000091", "text": "Mul endal seda ku\u0308ll to\u0303ena\u0308oliselt niipea vaja ei la\u0308he, aga noh, tuleviku tarbeks hea teada."}, {"text_idx": "#000092", "text": "Geenidest, kasvatusest, tehnikast ja piiridest"}, {"text_idx": "#000093", "text": "Mh, sellest tuli nu\u0308u\u0308d ja\u0308lle u\u0308ks laialivalguv ja teemalt teemale hu\u0308plev postitus, aga mis seal ikka."}, {"text_idx": "#000094", "text": "Mulle meeldib koristada. Vo\u0303i oleks ehk o\u0303igem o\u0308elda \u2013 mulle meeldib kord? Ja kuna kord mulle nii va\u0308ga meeldib, on minu jaoks loomulik panna asjad kohe omale kohale. Samuti pole minu jaoks sugugi raske panna asju teiste ja\u0308relt omale kohale :)"}, {"text_idx": "#000095", "text": "Krista on kunagi blogis maininud, et tema ema ku\u0308ll kogu aeg keelitas neid koristama, aga ku\u0308lge see ei hakanud ning et tema kodus valitseb tihti pigem mo\u0303nus segadus. U\u0308heso\u0303naga kasvata palju kasvatad, na\u0308a\u0308guta palju na\u0308a\u0308gutad \u2013 kasu ei miskit. Ja tema ema on siiani see usin, kes tuleb ja kukub toimetama, teeb kiirelt ko\u0303ik korda."}, {"text_idx": "#000096", "text": "No ja siis ma mo\u0303tlengi \u2013 kust la\u0308heb piir? U\u0308helt poolt ma to\u0303esti tahaks kasvatusega anda oma lastele kaasa selle, et nad tulevases elus ko\u0303igega hakkama saaks. Et neil oleks teatud harjumus enda ja\u0308relt koristada. Et nad oskaks pesu pesta, su\u0308u\u0308a teha ja ko\u0303iki muid elementaarseid eluks vajalikke asju. Teisest ku\u0308ljest ja\u0308llegi \u2013 kui minu jaoks koristamine nii lihtne on ja nende geenidesse seda korraarmastust a\u0308kki kirjutatud pole \u2013 siis pole ju midagi halba selles, kui mina seda teen... Samamoodi, nagu meil on Abikaasaga praegu a\u0308ra jagatud, et tema teeb su\u0308u\u0308a ja mina koristan. Sest mulle meeldib koristamine tunduvalt rohkem kui so\u0308o\u0308gitegemine ja temal on vastupidi. Samas see ei ta\u0308henda, et me kumbki teise u\u0308lesannetega vajadusel hakkama ei saaks..."}, {"text_idx": "#000097", "text": "Eks praegu on lapsed veel noored, on vara mingeid ja\u0308reldusi teha. Kui nad u\u0308kskord oma toad saavad, siis ehk. Ma muidugi suunan neid pidevalt praegu ka enda ja\u0308relt koristama, aga pean tunnistama, et sama tihti koristan tu\u0308lide va\u0308ltimiseks salaja kiiresti ise ko\u0303ik a\u0308ra. Minu jaoks on see lihtsalt nii kiire ja lihtne ja tulemuseks on kord, mida na\u0308hes silm ja hing puhkavad. Nende kallal naagutada, et nad ise koristaks, vo\u0303taks tunduvalt rohkem aega ja vaeva. Aga kui palju ma ikkagi peaks laskma neil koristada, et oleks piisavalt to\u0308o\u0308kasvatust, kui palju ma vo\u0303in ise teha, nii et na\u0308rvid oleks korras ja kodu ka?"}, {"text_idx": "#000098", "text": "Ma ei taha, et nad harjuks kasvama kodus, kus asjad iseenesest oma kohale la\u0308hevad. Ma ei taha nendega ka iga pa\u0308ev koristamise pa\u0308rast vo\u0303itlusi pidada. Ma ei suuda neil kogu aeg ko\u0303rval istuda ja meelde tuletada reeglit \u201cu\u0308ks ma\u0308ng korraga\u201d. Nii ma siis aeg-ajalt koristan koos nendega, aeg-ajalt salaja u\u0308ksi :) Ja loodan, et ehk neile ikka hakkab midagi ku\u0308lge."}, {"text_idx": "#000099", "text": "Aga vo\u0303tame mo\u0303ne muu teema. Na\u0308iteks raamatud vs internet, televisioon. Mina armastan u\u0308htviisi ko\u0303iki. Aga ma ei suudaks elada, telekas kogu aeg taustaks ma\u0308ngimas. Ma hulluksin. Ma muidugi olengi erand, ma ei kannata eriti isegi raadiot \u2013 armastan vaikust, vahel harva ha\u0308sti valitud lemmikmuusikat. Mul on nii kohutavalt hea meel, et Abikaasa on algusest peale olnud no\u0303us sellega, et telekat pole majapidamisse vaja. Ma ei tunne sellest ko\u0303ige va\u0308hematki puudust \u2013 ko\u0303ike saab ju netist ja\u0308rele vaadata. Ma ei salli telekat, sest see valitseks mu elu \u2013 istu nu\u0308u\u0308d sel kellaajal ja vaata. Ra\u0308a\u0308kimata reklaamidest. Jaa, ma tean ku\u0308ll, et telekat saab vaadata ka ainult siis, kui aega on, reklaamipauside ajal saab vo\u0303ileiba teha ja nii edasi. Aga sellepa\u0308rast ma vaatangi sarju arvutist, et siis ma vaatan neid ta\u0308pselt endale sobival hetkel, saan igal hetkel pausile panna ja kui ja\u0308tta ko\u0303rvale Kodutunne, kuhu vahele Kanal2 on kohustuslikud reklaamid lu\u0308kkinud (muidugi on need ko\u0303igil nende veebis olevatel saadetel, ma lihtsalt muid ei vaata), ei pea ma reklaamidega tegemist tegema. Meil kulub internetis ringi toimetamisele niigi rohkem aega, kui peaks \u2013 kui telekas KA veel kodus oleks, la\u0308heks asi ta\u0308iesti ka\u0308est."}, {"text_idx": "#000100", "text": "Samas ma\u0308letan aega \u2013 see oli vist po\u0303hikoolis \u2013 kus meie peres ei olnud telekat ja see oli minu jaoks inimo\u0303iguste rikkumine. Kehalise tunnis KA\u0308STI vaadata olu\u0308mpiama\u0308nge ja tehti selle peale hiljem to\u0308o\u0308. Mitte et ma oleks ma\u0308ngudest va\u0308himatki huvitunud, aga mul polnud isegi vo\u0303imalust :) Kehalisega on mul kogu elu olnud kehvad suhted ja ma siiani mo\u0303tlen, et need tunnid oleks vo\u0303imalik u\u0308les ehitada hoopis teisiti, nii et need to\u0303esti a\u0308rataks huvi ja armastust spordi vastu \u2013 mitte vihkamist, nagu juhtus nii paljudega, kes ei suutnud \u201cnormi ta\u0308ita\u201d. Minu jaoks oli hea hinne nii oluline ja ma pingutasin ku\u0308ll ko\u0303vasti, aga ikka sain palliviskes halastusest kolme, sest ei visanud 20m ta\u0308is, ikka sain kohustusliku koolitantsu eest viie asemel nelja, sest mida... Me ei naeratanud piisavalt? Ja siis te imestate, et igasugune spordihuvi kadunud on? Ma tean, et ma vo\u0303iks u\u0308le saada ja asju teha ja MrsB on elavaks eeskujuks, aga ma olen geenide poolest peenike ja mul pole motivatsiooni. Ku\u0308ll ma kunagi teen. Varsti. Homme :P"}, {"text_idx": "#000101", "text": "Appi, ma tahtsin ra\u0308a\u0308kida telekast ja lo\u0303petasin kehalise tundide siunamisega. Tu\u0308u\u0308piline. Kuidas kasvatada oma lapsed u\u0308les nii, et nad suhtuks sporti positiivselt ning prooviks hea meelega ko\u0303iki alasid, ehkki me ise head eeskuju ei na\u0308ita (noh, nagu ja\u0308llegi na\u0308iteks MrsB vo\u0303i Kaja) \u2013 see on juba omaette blogipostituse teema :) Plika no\u0303udis jo\u0303uludeks suuski ja uiske \u2013 lubasin, et la\u0308heme alustuseks uisutama. Uiske saab laenutada, uisutamine mulle meeldib, mul endal on isegi uisud olemas. Suusatanud pole ma ja\u0308llegi kunagi \u2013 Eesti legendaarsed kohustuslikud suusatunnid la\u0308ksid minust kuidagi mo\u0308o\u0308da. Su\u0308tevakas vist sellist asja ei harrastatud?"}, {"text_idx": "#000102", "text": "U\u0308heso\u0303naga, katsudes tu\u0308u\u0308rida tagasi algse teema juurde \u2013 ma tahtsin tegelikult va\u0308lja jo\u0303uda sinnani, et kui mulle tundus teleka puudumine omal ajal inimo\u0303iguste rikkumisena, siis mu lastel ei saa sama tunnet tekkida, kuna neil on siiski olemas arvuti ja internet. Ka selle kasutust piiran ma neil vo\u0303imalikult palju nii kaua, kuni saan :) Aga eks ko\u0303ik need reeglid ja piirangud tekivad jooksvalt, vastavalt sisetundele. Praegu toimib ha\u0308sti see reegel, mida olen korduvalt varem maininud \u2013 lasteaiahommikutel 15 min lu\u0308hikesi multikaid, vabadel pa\u0308evadel u\u0308ks pikk multifilm, ku\u0308las ka\u0308imised lisaks. Kui see reegel u\u0308kskord enam ei toimi, siis mo\u0303tleme uuesti."}, {"text_idx": "#000103", "text": "Mind tegelikult tohutult paelub see teema, arutan juba praegu tihti so\u0303prade-tuttavatega, kellel on vanemad lapsed \u2013 kas ja kui palju arvutiaega piirata? Ma\u0308letan ju oma u\u0308likooliajast ning tuleb praegugi ette noid kordi, kus saab poole o\u0308o\u0308ni arvutis passitud ning hommikul on seeto\u0303ttu raskem a\u0308rgata. Minul aga oligi selles mo\u0303ttes hea, et sain arvuti alles 19-aastaselt, mil olin siiski juba ta\u0308iskasvanu ja vastutasin oma elu ning valikute eest ise. Kodus elavate alaealiste laste eest on aga paratamatult vastutavad vanemad... Eks see so\u0303ltu suuresti lapse iseloomust ja vanusest, kui palju ta ise endale mo\u0303istlikke piire seada suudab. Kui hommikune a\u0308rkamine ja koolito\u0308o\u0308 selle arvelt ei kannata, poleks mul miskit selle vastu, kui laps lubaks endale aeg-ajalt poole o\u0308o\u0308ni raamatu lugemist vo\u0303i arvuti taga istumist \u2013 liiga palju olen aga kuulnud sellest, kuidas va\u0308ga paljud koolilapsed magavad pidevalt liiga va\u0308he. Kui ma ise olen o\u0303htul liiga kaua u\u0308leval, a\u0308rkan hommikul ikka nurinata u\u0308les ja la\u0308hen to\u0308o\u0308le. Kui ma lasen lapsel liiga kaua u\u0308leval olla, siis ta ei taha hommikul to\u0303usta ja viriseb \u2013 mina rikun oma na\u0308rve sellega, et teda o\u0303igel ajal u\u0308les, riidesse ja lasteaeda/kooli saada. Kuni laps ei ole aru saanud sellest po\u0303himo\u0303ttest \u2013 arvestan va\u0308hese une tagaja\u0308rgedega ja to\u0303usen hommikul sellegipoolest o\u0303igel ajal vingumata \u2013 seni on minu meelest oluline siiski piirata."}, {"text_idx": "#000104", "text": "Nii et ma loodan, EHK on meie telekavabast elust miskitki kasu ja natukenegi va\u0308hem ekraani vahtimist ning aja sihipa\u0308rasemat kasutamist on lastele hea?"}, {"text_idx": "#000106", "text": "Ei tea, kas ekraani ette/raamatu taha magama ja\u0308a\u0308mine on pigem geenides vo\u0303i pigem harjumus? Sest mina seda ei suuda, tema aga ku\u0308ll. Samas on tal lapsepo\u0303lvest ka harjumus. Vo\u0303ta siis kinni..."}, {"text_idx": "#000107", "text": "Oma lastel ma sellist ekraani ette magama ja\u0308a\u0308mise harjumust igaks juhuks tekkida ei lase. Mida teha Abikaasaga, on iseasi. Ko\u0303ige mo\u0303istlikum oleks ilmselt vihastamise asemel ignoreerida \u2013 ta\u0308iskasvanud inimene, ise teab, mis teeb. Olen talle ju korduvalt soovitanud, et pesku enne a\u0308ra ja kui tunneb, et uni tuleb, siis kobigu voodisse \u2013 aga kui talle pole oluline ja meeldibki kro\u0303nksus ta\u0308isriietuses diivanil magada, siis mis see minu asi on? Peaasi, et hommikul ei virise :)"}, {"text_idx": "#000108", "text": "Mis siis, kui mu lapsed a\u0308kki suuremaks saades ei tunnegi enam raamatute vastu huvi? Tahavad ainult arvutis istuda? Appi, see oleks o\u0303udne! Aga ma ikka loodan, et kui neil on praegu rohkelt raamatuid u\u0308mberringi ja va\u0308hemalt praegu on huvi veel va\u0308ga suur, siis ehk see sa\u0308ilib... Tuleb vajadusel huvitavat kirjandust ette so\u0308o\u0308ta :) Ja ehk sellest piisab, kui mina pidevalt ninapidi raamatus olen. To\u0303siselt, ma nende na\u0308hes pigem loen, kui istun arvutis."}, {"text_idx": "#000109", "text": "Ja nutitelefonid, tahvelarvutid... Ma tahan need oma lastest eemal hoida, vo\u0303imalikult kaua! Kas ma olen o\u0303el ema? Mul on endal totaalne allergia nina nutitelefonis istumise vastu, eriti kui seda tehakse seltskonnas. Minu jaoks on nutikas eelko\u0303ige mugav viis jooksva olulise infoga kursis olla. Mul on nii meilis kui FB-s to\u0308o\u0308asjad, seega ma tahan alati vo\u0303imalikult kiiresti ko\u0303ik la\u0308bi lugeda \u2013 mo\u0303nel puhul on vaja kiirelt reageerida. Samuti kulub nutikas a\u0308ra U\u0308KSI olles igavuse peletamiseks, kui midagi asjalikumat teha pole \u2013 na\u0308iteks kodust va\u0308ljas (loe: arvutist ja raamatutest eemal) midagi oodates. Kui olen kellegagi koos, ei tule pa\u0308hegi pikemaks ekraani vahtima ja\u0308a\u0308da. Igal vabal hetkel nutika ekraanil FB-d vo\u0303i mis iganes muud netti passida? O\u0303udne. Tahvelarvuti on ka minu jaoks u\u0308ks u\u0308sna mo\u0303ttetu junn. Ok, ma\u0308ngida oli sellega tore ja saan aru, et reisil on mo\u0303nikord mugav miniarvuti versioon, aga ma u\u0308ritan oma ma\u0308nguso\u0303ltuvust pigem va\u0308hendada, reisil asendab arvutit nutikas ja tavalisest arvutist on ko\u0303ike palju mugavam teha, nii et... Less is more."}, {"text_idx": "#000110", "text": "Muide, ma igaks juhuks tuletan meelde \u2013 see, et MINA tahvelarvutitest ja nutikatest nii arvan, ei ta\u0308henda, et ma u\u0308ritaks ru\u0308nnata teisi inimesi, kel on minust erinevad netikasutamise harjumused \u2013 ma tean, et paljud eelistavadki just neid ning kasutavad selle arvelt tavalist arvutit tunduvalt va\u0308hem. Minu huviorbiidis on antud juhul lapsed ja ekraanide ees veedetud aeg u\u0308leu\u0308ldiselt. Millised ekraanid, see on ta\u0308iesti maitse asi, ehkki igasugu uurimused on vist to\u0303estanud, et ko\u0303ige va\u0308hem kahjulikum ekraan on lauaarvuti, seeja\u0308rel su\u0308learvuti ning ko\u0303ige kehvemad variandid just tahvel ja nutikas? Huvitav, kuhu alla telekas la\u0308heb, lauaarvutiga u\u0308hte punti? Aga e-luger? E-ink tehnoloogiaga ekraan peaks olema silmadele parem kui u\u0308ksko\u0303ik milline tavaline, arvan ma. Paberraamatud vast ikkagi etemad :) Aga e-ink taustavalgustusega, kas see on oluliselt kahjulikum? Mul on kodus nii kehv valgus, et lugeril on alati taustavalgustus sisse lu\u0308litatud..."}, {"text_idx": "#000111", "text": "Nutitelefonid a\u0308rritavad mind sarnaselt telekaga paljuski just sellel po\u0303hjusel, et nende abil on nii lihtne seltskonnast irduda. Pane seltskondlikul koosviibimisel ka\u0308ima telekas ja ko\u0303ik ja\u0308a\u0308vad endalegi ma\u0308rkamatult ekraani passima. Telekat ja arvutit ei tassi va\u0308hemalt igale poole kaasa, aga nutikad on alati taskus ja inimesed zombistuvad neid kasutades u\u0308ha enam, mis on mu meelest o\u0303udne. U\u0308ksi, okei, aga seltskonnas... U\u0308ksko\u0303ik millises, olgu sul ko\u0303rval u\u0308ks so\u0303ber vo\u0303i ku\u0308mme. Pane oma telekas kinni ja nutikas ka\u0308est a\u0308ra ning RA\u0308A\u0308GI INIMESTEGA SILMAST SILMA!"}, {"text_idx": "#000112", "text": "Kui asi oleks minu teha, siis tahvlid vo\u0303iks meie majapidamises olemata olla (praegu on u\u0308ks ja Abikaasa vahel harva ma\u0308ngib sellega, enamik ajast seisab niisama \u2013 peaks maha mu\u0308u\u0308ma... Keegi Nexus 7 ei taha osta?) ning laste esimesed telefonid saavad kohe pa\u0308ris kindlasti olema mittenutikad."}, {"text_idx": "#000113", "text": "Laste, tehnika ja arvuti puhul ilmselt tulebki suuresti ma\u0308ngu see, mida ja kui aktiivselt nad endale mingil hetkel no\u0303udma hakkavad. Ma ei taha olla see kuri po\u0303himo\u0303tteline lapsevanem, kes oma lastele mitte kunagi tahvlit ega nutikat ei osta (\u201coota, kuni 18 saad ja siis vo\u0303id osta, seni otsustan mina!\u201d stiilis), aga... Ma to\u0303esti siiralt arvan, et nende elu ei ole praegu ilma puutetundlike ekraanideta kuidagi kehvem, pigem vastupidi. Las loevad raamatuid, ehitavad klotsidest maju ja jooksevad o\u0303ues ringi :) Kooli minnes saavad ko\u0303ige odavamad klahvitelefonid ja kui nad u\u0308kskord teismelised on, siis vaatame uuesti."}, {"text_idx": "#000114", "text": "EDIT 2,5 tundi hiljem: torkas pa\u0308he, et tegelikult ma\u0308letan ma ju u\u0308liha\u0308sti ka oma po\u0303hi- ja keskkooliaega, mil minu jaoks olid u\u0308htviisi tohutult olulised nii telekavaatamine kui tolleaegsed populaarsed ma\u0308ngud \u2013 need hallid kollaste nuppudega va\u0308ikesed elektronma\u0308ngud, kus sai ma\u0308ngida tetrist ja muud ning mustad kollaste kassettidega telekama\u0308ngud \u2013 Super Mario, tank jne. Sai ju nii raamatuid loetud, telekat vaadatud kui ma\u0308ngitud, no\u0303rkemiseni... Samamoodi, nagu ka praegu raamatuid ja blogisid loen, oma lemmiksarju vaatan ja palle ma\u0308ngin. Aga ko\u0303ik nood ma\u0308lestused mu enda elust on to\u0303esti alates po\u0303hikoolist, samuti olen mitmelt poolt lugenud, et just algkooli lo\u0303puni olekski hea lapsi vo\u0303imalikult palju ekraanidest eemal hoida... Ja senini see vast o\u0303nnestubki kergemini? Eks elu na\u0308itab."}, {"text_idx": "#000115", "text": "Keeruline on see lapsevanema elu :P Kuidas teie oma lastele piire seate? Kui palju piire te u\u0308ldse vajalikuks peate? Kuidas te neid iseseisvaks eluks ette valmistate?"}, {"text_idx": "#000118", "text": "su u\u0308mber, hoia, kes ko\u0303rval."}, {"text_idx": "#000119", "text": "TEADMISEKS Siinsete tekstide kasutamine ajakirjanduslikel vo\u0303i kommertslikel eesma\u0308rkidel on ilma eelneva koosko\u0303lastuseta keelatud."}, {"text_idx": "#000120", "text": "VIIMASED KOMMENTAARIDMarr on Kokkusattumusi pole olemasTikker on Kokkusattumusi pole olemasmurulane on Kokkusattumusi pole olemasRinks on Kokkusattumusi pole olemasTikker on Kokkusattumusi pole olemas"}, {"text_idx": "#000121", "text": "Marr on Kokkusattumusi pole olemasTikker on Kokkusattumusi pole olemasmurulane on Kokkusattumusi pole olemasRinks on Kokkusattumusi pole olemasTikker on Kokkusattumusi pole olemas"}]